Judecatorii au stabilit ca fratii Tate sa fie eliberati de indata. Decizia magistraților a fost ca cei doi frați sa se afle in continuare in libertate in Romania, dar procesul de extradare in Marea Britanie sa mearga mai departe. Abia atunci cand se va finaliza acest proces ei urmeaza sa fie arestati si trimisi in Marea Britanie, daca instanta va dispune acest fapt.
In instanta, cei doi frati britanici au spus ca ei se opun predarii catre autoritatile britanice. Din moment in moment cei doi, dupa ce va ajunge aceasta decizie de la Curte la arest, vor fi eliberati de indata.
Frații Tate au fost arestați marți dimineața de autoritățile din țara noastră. Se pare că noile acuzații vin într-un dosar din Marea Britanie și ar fi vorba de fapte de natura sexuală, conform informațiilor pe surse, în exclusivitate pentru Realitatea PLUS. Cei doi frați ar fi fost săltați de polițiști în miezul nopții trecute. Acest lucru a fost posibil în baza unui mandat european emis de Marea Britanie. Cei doi urmează să fie reținuți pentru o perioadă de 24 de ore pentru investigații suplimentare.
"La data de 11 martie a.c., în jurul orei 23:15, polițiștii Serviciului de Investigații Criminale, ai Serviciului pentru Acțiuni Speciale și polițiști din Voluntari au pus în aplicare două mandate europene de arestare, emise de către autoritățile judiciare din Marea Britanie, pentru comiterea de infracțiuni sexuale, de exploatare a unor persoane pe teritoriul Marii Britanii", se arată într-un comunicat remis marți dimineață de Poliția Română.
Frații Tate au fost acuzați de patru femei de viol, în Marea Britanie, într-un dosar mai vechi
Patru femei, cu vârste cuprinse între 20 şi 30 de ani, au intentat o acţiune civilă împotriva lui Andrew Tate pentru presupuse infracţiuni comise între 2013 şi 2016, în timp ce acesta locuia încă în Marea Britanie. Plângerile în procesul civil se referă la vătămări corporale şi la daune psihologice cauzate ca urmare a presupuselor agresiuni sexuale şi fizice violente, precum şi a controlului coercitiv.
Frații Tate nu se află la primele probleme de acest tip, ei au mai fost arestați în România
Fratele Tate, Andrew și Tristan, sunt figuri controversate, cunoscute pentru stilul lor de viață extravagant și pentru aparițiile frecvente în media socială. În decembrie 2022, au fost arestați în România sub acuzația de trafic de persoane, formare a unui grup infracțional organizat și viol. Autoritățile române au susținut că frații Tate ar fi recrutat femei sub pretextul unor relații de iubire, pentru a le exploata sexual și a le obliga să producă conținut pornografic.
Cazul a atras atenția internațională, având în vedere notorietatea lor online și discursurile controversate pe care le promovează. În timp ce Andrew Tate se descrie adesea ca fiind un antreprenor de succes și un "guru" al dezvoltării personale, criticii îl acuză că promovează misoginismul și manipularea.